| Кабаш |
| --- |
|  |
| Висина | &100000000000023910000002.391 м |
| Место | Македонија Македонија |
| Венец | Кораб |
| Прво освојување | непознато |

**Кабаш** — врв во средишниот дел на главниот срт на протегање на планината Кораб, во Република Македонија. Неговата височина изнесува 2.391 метар.

Местоположба
------------

Се наоѓа во средишниот дел на планината на планинската огранка која се испушта долго на нејзината источна падина, припаѓајќи целосно и длабоко на македонска територија. Врвот Кабаш го претставува претпоследниот, четврти по ред планински врв од планинската огранка која започнува и се испушта кон исток од врвот Боази на главниот срт Според местоположбата на врвот Кабаш се наоѓа на координатите 41°45'21" северна географска широчина и 20°34'11" источна географска должина, северозападно од селото Рибница. Поточно, врвот Кабаш е сместен непосредно на југ над долината на Длабока Река, од каде тој има особено забележителен поглед кој со острата зашиленост преовладува со својата препознатливост со која доминира во просторот. Се одликува со многу голема стрмнина и зашиленост, а неговите стрмни јужни и северни падини се прошарани со многу стрмни тревнати кулоари и карпи кои достигнуваат до самиот врв, додека кон исток е поврзан со врвот Рибничка Скала, а на запад со врвот Црвен Камен (Гури Куј). Убавата „алпска" глетка и големата стрмнина на неговите падини кои го прават доста тежок за искачување и во летни, а особено во зимски услови, му даваат особена привлченост на Кабаш, кој заедно со врвот Рибничка Скала се два најатрактивни и меѓу планинарите и алпинистите многу често посетувани и особено прочуени планински врвови на Кораб и во Македонија. На највисоката точка на самиот врв е поставен крст од железо, од каде се пружа прекрасна глетка на трите највисоки корапски врвови Голем и Мал Кораб и Малокорапска Стена, како и целата источна падина на корапскиот масив.

Искачување
----------

Челична жица-сајла за придржување на патеката за искачување во јужниот кулоар на Кабаш
До врвот Кабаш може да се пристапи и со голема внимателност (и тешкотија) да се искачи од двете падини од јужната и северната страна. 

Најчесто е искачувањето по многу стрмната северна падина со тревнат кулоар помеѓу карпестите блокови, скршнувајќи лево од „видиковецот" во месноста Скалила на доброобележана планинарска патека која води кон познатиот Корапски водопад, минувајќи по источната и северната страна на подножјето под врвот Рибничка Скала од превојот Пралуга и навлегувањето во долината на Длабока Река. 

Најкратка патека и пристап за искачување на Кабаш, која е многу малку или речиси непозната е од јужната страна со должинанод 6 километри во правец започнувајќи од селото Нивиште. Преминувајќи преку дол со поток над селото се навлегува и минува низ густата букова Кабашка Шума од каде се излегува на гребенот кој се протега и завршува право на самиот врв, а кој е доста стрмен и наместа со карпи, при што исклучителна внимателност е потребна минувајќи во јужниот кулоар во кој покрај исклучителната стрмнината (со наклон и до 65°) треба со искачување со внимателен зафат да се поминат 2 метри преку камен засек помеѓу 2 помали карпи, но покрај тоа од овој кулоар до самиот врв се нуди пристап по речиси целосно тревнат терен. За побезбедно искачување низ овој предел поставени челични жици - сајли за придржување (и делумна можност за одење со наврска - via ferrata) на 2 делници и тоа: во кулоарот од јужната страна под врвот Кабаш на вертиклен стрмен засек меѓу карпите во должина од 30 метри и на свртувањето за влез во кулоарот од сртот на југоисточниот гребен под Кабаш на закосена стрмнина по хоризонтала во должина од 20 метри. Челичните жици-сајли за придржување се поставени во септември 2021 година во рамки на бележењето на патеката од селото Нивиште од страна на ПСД „Трансверзалец" за планинарската акција на Планинарски предизвик „12 Врвови".

Галерија
--------

* Глетка на Кабаш од истокГлетка на Кабаш од исток
* Глетка на Кабаш, во преден план, десно и Рибничка Скала левоГлетка на Кабаш, во преден план, десно и Рибничка Скала лево
* Глетка на источниот дел на Кобилино Поле со врвовите Рибничка Скала (лево) и Кабаш (десно) во позадинатаГлетка на источниот дел на Кобилино Поле со врвовите Рибничка Скала (лево) и Кабаш (десно) во позадината
* Рамнината на крајниот западен дел на Кобилино Поле со врвовите Рибничка Скала и Кабаш во позадинатаРамнината на крајниот западен дел на Кобилино Поле со врвовите Рибничка Скала и Кабаш во позадината
* Крстот од железо, на највисоката точка на Кабаш, во позадина се гледаат највисоките корапски врвови Мал Кораб (лево), Малокорапска Стена (средина) и Голем Кораб (десно)Крстот од железо, на највисоката точка на Кабаш, во позадина се гледаат највисоките корапски врвови Мал Кораб (лево), Малокорапска Стена (средина) и Голем Кораб (десно)
* Глетка на јужната падина на КабашГлетка на јужната падина на Кабаш

Наводи
------

1. 1 2  Светозар Петковски, Драган Василевски, Владо Матевски, Claudio Orlandini и 28 други автори (2011). „Студија за ревалоризација на заштитено подрачје Маврово" (PDF). *Министерство за животна средина и просторно планирање*. Посетено на 7 ноември 2017.CS1-одржување: повеќе имиња: список на автори (link)
2. ↑  Петрушевски, Илија (2012). *Попис на врвовите во Република Македонија*. Тетово: Хартија Комерц. стр. 13.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кораб |
| --- |
|  |
| Врвови | Голем Кораб (2.764 м)  •  Кораб 2 (2.753 м)  •  Кораб 3 (2.745 м)  •  Малокорапска Стена (Мала Корапска Врата) (2.727 м)  •  Радомирски Врв (2.716 м)  •  Мал Кораб (2.683 м)  •  Кепи Бард (2.617 м)  •  Црна Чука (2.572 м)  •  Бел Врв (2.532 м)  •  Боази (2.510 м)  •  Бели Јами (2.494 м)  •  Шупла Стена (2.440 м)  •  Црн Камен (2.404 м)  •  Дерза (2.403 м)  •  Цигански Врв (2.398 м)  •  Кабаш (2.395 м)  •  Свртен Камен (2.380 м)  •  Црвен Камен (Гури Куј) (2.377 м)  •  Зиберова Кула (2.377 м)  •  Нистровски Кораб (2.356 м)  •  Рибничка Скала (2.305 м)  •  Ливадички Врв (2.274 м)  •  Црн Камен (Кобилино Поле) (2.248 м)  •  Високо Брдо (2.245 м)  •  Плоча (2.235 м)  •  Јаворско Брдо (2.155 м)  •  Капи Џамија (2.116 м)  •  Куртово Ќуле (2.082 м)  •  Шило (2.044 м)  •  Пирк (2.036 м)  •  Махија Мада (Спасенов Рид) (2.002 м)  •  Бабин Камен (1.956 м)  • Пројжаба (1.939 м)  •  Бачилски Камен (1.928 м)  •  Црн Камен (Врбјани) (1.885 м) |  |
|  |
| Езера | Големокорапско Езеро  •  Чукино Езеро  •  Малокорапско Езеро  •  Изгревно Езеро  •  Кобилино Езеро  •  Горно Радомирско Езеро  •  Шилско Езеро  • Мало Грамско Езеро  •  Големо Грамско Езеро  • Бачилско Езеро  •  Бабино Езеро  •  Долно Радомирско Езеро  •  Средно Езеро  •  Долно Езеро  •  Извирско Езеро  •  Црно Езеро |
|  |
| Реки | Рибничка Река  •  Радомирска Река  •  Штировица  •  Длабока Река  •  Шерупска Река  •  Грекајска Река  •  Таировска Река  •  Габровскa Река  •  Дагон |
|  |
| Водопади | Корапски (Пројфелски) водопад |
|  |
| Седла | Голема Корапска Врата (2062 м)  •  Мала Корапска Врата (2478 м)  •  Цигански Премин (2305 м)  •  Шкртец (2020 м)  •  Пралуга (1675 м) |
|  |
| Висроамнини и полиња | Кобилино Поле  •  Грамско Поле  •  Фуша е Лимует |
|  |
| Долини | Беланџа  •  Грека  •  Чапарец  •  Чардак |

 |